Diari Oficial de la Generalitat Valenciana


Sumari del DOGV 5781, del 10-06-2008 (2008/6309)

Informació pública del Pla General d'Ordenació Urbana.
------------------------------------------------------

### Dades del document

Número de DOGV
:   5781

Data del DOGV
:   10-06-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/6309


Data del document
:   05-05-2008

Organisme emissor
:   Ajuntament de la Pobla de Benifassà

Tipus de document
:   Informació Pública

Descriptors 

:   * Pobla de Benifassà, la
    * pla d'urbanisme
    * administració local

Informació pública del Pla General d'Ordenació Urbana. [2008/6309]  
L'Ajuntament Ple de La Pobla de Benifassà, en sessió ordinària de 16 d'abril de 2008, va adoptar l'acord següent:  
«Vista la Resolució del director territorial d'Urbanisme i Vivenda, de 14 de desembre de 2006, per la qual es declara superada i conclosa la fase de concert previ de la Pobla de Benifassà.  
Vist el projecte de Pla General d'Ordenació Urbana del municipi de la Pobla de Benifassà elaborat per l'equip redactor d'este, sota la direcció de Carlos Rubio Rubio.  
Atés que de conformitat amb el que disposa l'article 83 de la Llei 16/2005, de 30 de desembre, Urbanística Valenciana (d'ara en avant, LUV), conclosa la fase de redacció del Pla General d'Ordenació Urbana, este haurà de sotmetre's simultàniament a:  
a) Informació pública, per un període mínim d'un mes, anunciada en el Diari Oficial de la Comunitat Valenciana, així com en un diari no oficial d'àmplia difusió en la localitat.  
b) Informes dels distints departaments i òrgans competents de les administracions exigits per la legislació reguladora de les seues competències respectives, llevat que s'hagueren aconseguit previs acords interadministratius.  
c) Dictamen de cada un dels municipis limítrofs.  
d) Informes de les empreses que gestionen o exploten infraestructures de servicis declarats essencials o d'utilitat pública.  
Atés que de conformitat amb el precitat article, durant el dit termini el projecte diligenciat haurà de trobar-se depositat, per a la seua consulta pública, en l'Ajuntament, podent formular-se durant el mateix totes les al·legacions se que estimen oportunes.  
Atés que de conformitat amb l'article 101.2 de la Llei Urbanística Valenciana l'acte administratiu de sotmetiment a informació pública del Pla General d'Ordenació Urbana comporta la suspensió de l'atorgament de llicències en aquelles àrees del territori objecte del projecte de planejament exposat al públic les noves determinacions de les quals suposen modificació del règim urbanístic vigent.  
Atés que de conformitat amb el Decret 46/2008, d'11 d'abril, del Consell, pel qual es modifica el Decret 67/2006, de 19 de maig, del Consell, pel qual es va aprovar el Reglament d'Ordenació i Gestió Territorial i Urbanística, el termini perquè els ajuntaments que hagen superat la fase de concert previ continuen amb la tramitació del Pla General, començarà a comptar a partir dels sis mesos des de l'entrada en vigor del Decret 36/2007, de 13 d'abril, pel qual es va modificar el Decret 67/2006, de 19 de maig, aprovatori de l'esmentat Reglament.  
Per quant antecedix, els membres de l'Ajuntament en Ple, acorden:  
Acord  
Primer. Donar per conclosa la redacció del projecte del Plan General d'Ordenació Urbana del municipi de la Pobla de Benifassà, que queda unit al present expedient.  
Segon. Sotmetre a informació pública la totalitat de documents que conformen el Pla General d'Ordenació Urbana del municipi de la Pobla de Benifassà, pel període de dos mesos, a comptar de l'endemà per mitjà d'anunci en el tauler d'edictes de l'Ajuntament, en el Diari Oficial de la Comunitat Valenciana i en un diari no oficial d'àmplia difusió en la localitat; període durant el qual, el projecte de Pla General d'Ordenació Urbana quedarà depositat, per a la seua consulta pública, en l'Ajuntament.  
Tercer. En compliment del que disposa l'article 83.2.b), c) i d) de la Llei Urbanística Valenciana, requerir informes de les administracions públiques exigits per la legislació reguladora, així com de les empreses que gestionen o exploten infraestructures de servicis declarats essencials o d'utilitat pública, així com dictamen dels municipis limítrofs.  
Quart. En compliment del que disposa l'article 101.2 de la Llei Urbanística Valenciana, suspendre l'atorgament de llicències d'activitat, de parcel·lació de terrenys, edificació i demolició, per a aquelles àrees del territori objecte del Pla General d'Ordenació Urbana exposat al públic les noves determinacions de les quals suposen modificació del règim urbanístic vigent.  
Quint. Suspendre els acords aprovatoris de nous programes, de conformitat amb allò que s'ha previst per l'article 103 de la Llei Urbanística Valenciana.  
Sext. Finalitzats els tràmits anteriors i resoltes les al·legacions formulades, l'Ajuntament resoldrà sobre la seua aprovació provisional, amb introducció de les rectificacions que crega oportunes, i ho remetrà a la conselleria competent en matèria d'urbanisme interessant la seua aprovació definitiva.  
Sèptim. Facultar l'Alcaldia Presidència per a la realització de tots els tràmits es que requerisquen per a l'efectivitat del present Acord.»  
El que es fa públic per a general coneixement.  
La Pobla de Benifassà, 5 de maig de 2008.- L'alcalde president: Víctor Gargallo Bel. El secretari: Joaquín Miguel Burgar Arquimbau.